ร้านเพิ่งเปิดใหม่ป้ายแดงเมื่อวานนี้เอง
เห็นรูปจากป้ายนึกว่าจะเป็นแบบร้านอาหารติดแอร์อะไรยังงั้น
แต่จริงๆแล้วเป็นเหมือนร้านก๋วยเตี๋ยว อาหารตามสั่งอะไรยังงั้น

แต่ที่ว่าฟอร์มโตคือร้านนี้ปลูกสร้างมาสำหรับเปิดร้านอาหารโดยเฉพาะ 
ลุงที่เป็นเจ้าของ แกเป็นคนเก่าแก่บนเกาะยอ มีลูกเรียนจบเมืองนอกแล้วอารมณ์อยากให้ลูกกลับเมืองไทย ก็เลยหาคำตอบง่ายๆด้วยการสร้างร้านอาหารให้ซะเลย เหอๆๆๆ ไหนๆก็มีที่ดินอยู่แล้ว

ลุงจะเดินทักทายเป็นกันเองกับทุกโต๊ะ ฟีลประมาณนักการเมืองเดินหาเสียงน่ะ

สภาพร้าน ใหม่ เอี่ยมอ่อง โปร่งโล่ง ลมโกรก 
ช่วงนี้จะมีแค่เมนูก๋วยเตี๋ยว แต่เดี๋ยวต่อไปจะมีพวกข้าวตามมาติดๆ มีซุ้มขายชากาแฟอยู่ด้านหน้า

ลูกชิ้นปลาเป็นเมนูเด่นของร้าน กรุบกริบ เด้งดึ๋ง ดีเหมือนกัน

